als_Latn dik_Latn sag_Latn
Asport- Sot në orën 19.30 Kukësi do të përballet në play-off e Europa League me turqit e Trabzonspor. Përpara kësaj ndeshjeje të rëndësishme ka folur edhe trajneri turk, Mustafa Aktçai, që nuk ka harruar të vlerësojë maksimalisht Kukësi, panvarsisht se ka pranuar se nuk ka informacion të madh për skuadrën shqiptare. Duke folur për mediat Aktçai i ka kujtuar lojtarëve të tij se Kukësi nuk është Vllaznia e viteve më parë, që është mundur lehtësisht nga Trabzonspor.
“Këtë raund e kemi marrë me shumë seriozitet dhe shpresojmë të kemi rezultatin e dëshiruar, pasi ndryshe nga ndeshja me Beshiktashin në kampionat, duhet të tregohemi më kërkues. Mungesat na kushtëzojnë formacionin, por do të bëjmë të pamundurën që t’i arrijmë objektivat. Për sa i përket Kukësit, mendoj se është një skuadër, të cilën e njoh fare pak. Nuk është se kam shumë informacione, por kam ndjekur ndeshjen që kjo skuadër ka bërë së fundmi në Europa League. Megjithatë, ajo çka mund të them është se futbolli shqiptar ka pasur rritje vitet e fundit. Disa vite më parë Trabzonspori ka luajtur me Vllazninë, por skuadra me të cilën do luajmë sot nuk është si Vllaznia që ne kemi mundur me rezultat të thellë. Gjithçka do të tregohet në fushë, ku ne do të kërkojmë një rezultat që të na mbajë në lojë për sfidën e kthimit. Pra, duam që të mos humbim, por të marrim një rezultat të favorshëm për ta pasur të lehtë”, deklaroi trajneri turk. Për mediat e interesuara për këtë ndeshje të madhe ka folur edhe kapiteni Trabzonit, lojtari nga Bregu Fildishtë, Didier Zokora, i cili ka pranuar vështirësinë e ndeshjes edhe se mendon se gjithçka do të vendoset pas një jave në Turqi. “Është shumë e rëndësishme për ne kjo ndeshje. Duhet të tregojmë kualitetet tona përball ekipit kundërshtar. Ne na duhet të marrim vetëm rezultat pozitiv, pasi kemi një ekip cilësor dhe jemi më të mirët në futbollin turk. Unë besoj te kjo skuadër. Sa i takon lojës, së pari duhet që këtu në Tiranë të tregojmë forcën tonë reale dhe të mos gabojmë. Në ndeshjen e kthimit të luajmë vetëm për kualifikim”, shprehet Zokora.
Në fund, mesfushori nga Bregu i Fildishtë, i pyetur për ekipin e Kukësit, dha këtë vlerësim: “Unë kam shumë respekt për këtë skuadër. Dua që kundër Kukësit të tregojmë cilësitë tona më të mira. Por, më tepër të dhëna nga sa kemi parë në video, nuk kemi. Të shpresojmë se do të marrim një rezultat sa më të favorshëm në Tiranë. Unë mendoj se duk duhet ta diskutojmë kalimin e këtij turi, edhe pse e dimë që nuk do ta kemi të lehtë përballë skuadrës shqiptare”.
You must be logged in to post a comment Login
als_Latn als_Latn als_Latn eng_Latn